pythainlp/thaigov-v2-corpus-22032023 huggingface dataset:
วันจันทร์ที่ 29 พฤศจิกายน 2564
กรมทางหลวงชนบท สร้างทางเข้าศูนย์พัฒนาโครงการหลวงเลอตอ จังหวัดตาก - จังหวัดเชียงใหม่ กว่า 74 กิโลเมตร เพื่อยกระดับคุณภาพชีวิตให้ชาวไทยภูเขา
กรมทางหลวงชนบท (ทช.) กระทรวงคมนาคม ดำเนินโครงการก่อสร้างทางเข้าศูนย์พัฒนาโครงการหลวงเลอตอ อำเภอแม่ระมาด จังหวัดตาก อำเภออมก๋อย จังหวัดเชียงใหม่ สนับสนุนการดำเนินงานของศูนย์พัฒนาโครงการหลวงเลอตอและยกระดับคุณภาพชีวิตให้กับประชาชน
กรมทางหลวงชนบท (ทช.) กระทรวงคมนาคม ดำเนินโครงการก่อสร้างทางเข้าศูนย์พัฒนาโครงการหลวงเลอตอ อำเภอแม่ระมาด จังหวัดตาก อำเภออมก๋อย จังหวัดเชียงใหม่ สนับสนุนการดำเนินงานของศูนย์พัฒนาโครงการหลวงเลอตอและยกระดับคุณภาพชีวิตให้กับประชาชน สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการอำนวยความสะดวกปลอดภัยในด้านการขนส่งผลิตผลทางการเกษตรทุกฤดูกาลให้แก่ชาวไทยภูเขา และหน่วยงานต่าง ๆ ที่ร่วมสนับสนุนงานโครงการหลวง
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า ที่ผ่านมาการเดินทางของประชาชนในพื้นที่บริเวณดังกล่าวเป็นไปด้วยความยากลำบาก เนื่องจากถนนมีลักษณะเป็นดินโคลนทำให้การคมนาคมเกิดความล่าช้าโดยเฉพาะในช่วงฤดูฝน ต้องใช้ระยะเวลาในการเดินทางระหว่างอำเภอมากถึง 3 - 5 ชั่วโมง ทั้งนี้ เพื่อบรรเทาความเดือดร้อนให้กับประชาชนและเป็นการสนับสนุนการดำเนินงานของศูนย์พัฒนา โครงการหลวงเลอตอ ทช. จึงได้ดำเนินโครงการก่อสร้างทางเข้าศูนย์พัฒนาโครงการหลวงเลอตอฯ โดยมีรูปแบบการปรับปรุงเส้นทางตามมาตรฐานถนนหลวงภูเขา ผิวจราจรคอนกรีตเสริมเหล็ก กว้าง 4 เมตร ขึ้นอยู่กับสภาพภูมิประเทศ หลีกเลี่ยงการตัดต้นไม้ใหญ่ริมทางเพื่อรักษาสภาพแวดล้อมตามธรรมชาติไว้ให้มากที่สุด ซึ่งแบ่งการก่อสร้างออกเป็น 2 ตอน ดังนี้
- ตอนที่ 1 จุดเริ่มต้นบ้านป่าไร่ อำเภอแม่ระมาด จังหวัดตาก แยกจากทางหลวงแผ่นดินหมายเลข 105 (แม่สอด - แม่สะเรียง) (กม. ที่ 36+900) สิ้นสุดโครงการที่บ้านเลอตอ หมู่ที่ 13 ตำบลแม่ตื่น อำเภอแม่ระมาด จังหวัดตาก ระยะทาง 44.584 กิโลเมตร เส้นทางนี้อยู่ห่างจากอำเภอแม่ระมาดประมาณ 40 กิโลเมตร ใช้ระยะเวลาเดินทางประมาณ 5 ชั่วโมง หากก่อสร้างแล้วเสร็จจะใช้เวลาเดินทาง 2 ชั่วโมง คาดว่าจะก่อสร้างแล้วเสร็จประมาณเดือนธันวาคม 2564 ใช้งบประมาณในการก่อสร้าง 246.664 ล้านบาท
- ตอนที่ 2 จุดเริ่มต้น กม. ที่ 44+602 ที่บ้านเลอตอ หมู่ที่ 13 บ้านแม่ตื่นน้อย ตำบลแม่ตื่น อำเภออมก๋อย จังหวัดเชียงใหม่ สิ้นสุดโครงการ กม. ที่ 74+032 เชื่อมทางหลวงแผ่นดินหมายเลข 1099 (กม. ที่ 75+000) ที่บ้านใหม่ ตำบลแม่ตื่น อำเภออมก๋อย จังหวัดเชียงใหม่ ระยะทาง 29.430 กิโลเมตร เส้นทางนี้เข้าจากตำบลแม่ตื่น อำเภออมก๋อย จากเดิมใช้ระยะเวลาเดินทางกว่า 3 ชั่วโมง หากก่อสร้างแล้วเสร็จจะใช้เวลาเดินทาง 1.5 ชั่วโมง ปัจจุบันมีความก้าวหน้าไปแล้วกว่าร้อยละ 80 คาดว่าจะก่อสร้างแล้วเสร็จประมาณเดือนกุมภาพันธ์ 2565 ใช้งบประมาณในการก่อสร้าง 244.490 ล้านบาท
อธิบดีกรมทางหลวงชนบท กล่าวปิดท้ายว่า นับเป็นความภาคภูมิใจของชาวทางหลวงชนบทที่ได้เป็นส่วนหนึ่งในการได้รับใช้ใต้เบื้องพระยุคลบาท ซึ่งศูนย์พัฒนาโครงการหลวงเลอตอ เป็นศูนย์พัฒนาโครงการหลวงแห่งที่ 39 จัดตั้งขึ้นเพื่อสร้างอาชีพและแก้ไขปัญหาการปลูกฝิ่นอย่างยั่งยืนให้แก่ชาวไทยภูเขา ถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในการสร้างเส้นทางสนับสนุนพื้นที่โครงการหลวงและโครงการพระราชดำริ พัฒนาคุณภาพชีวิตของประชาชนในพื้นที่ อำนวยความสะดวกปลอดภัยในการขนส่งผลิตผลทางเกษตรออกสู่ท้องตลาดได้ทุกฤดูกาลอีกด้วย
วันจันทร์ที่ 8 พฤศจิกายน 2564
ปลัดกอบชัยฯ  เป็นประธานการประชุมผู้ตรวจราชการกระทรวงอุตสาหกรรม ครั้งที่ 3/2564
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้ตรวจราชการกระทรวงอุตสาหกรรม ครั้งที่ 3/2564 เพื่อรับทราบการดำเนินการตามมาตรการการป้องกันควบคุมโรคติดต่อเชื้อไวรัสโคโรน่า 2019 สำหรับสถานประกอบการ (โรงงาน)
ปลัดกอบชัยฯ เป็นประธานการประชุมผู้ตรวจราชการกระทรวงอุตสาหกรรม ครั้งที่ 3/2564
วันนี้ (8 พฤศจิกายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้ตรวจราชการกระทรวงอุตสาหกรรม ครั้งที่ 3/2564 เพื่อรับทราบการดำเนินการตามมาตรการการป้องกันควบคุมโรคติดต่อเชื้อไวรัสโคโรน่า 2019 สำหรับสถานประกอบการ (โรงงาน) เรื่องร้องเรียนจากการประกอบกิจการโรงงานและเหตุภาวะฉุกเฉิน พร้อมทั้งหารือในประเด็นการตรวจราชการและแนวทางการตรวจราชการ ของผู้ตรวจราชการกระทรวงอุตสาหกรรม ประจำปี พ.ศ. 2565 โดยมี นางวรวรรณ ชิตอรุณ รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายสมพล โนดไธสง นายเดชา จาตุธนานันท์ นายใบน้อย สุวรรณชาตรี ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และคณะผู้บริหาร เข้าร่วม ณ ห้องประชุม อก.2 สำนักงานปลัดกระทรวงอุตสาหกรรม
วันเสาร์ที่ 18 กันยายน 2564
โฆษกรัฐบาลเผย 3 ปี EEC เดินหน้าลงทุนเป็นรูปธรรม สร้างเงินลงทุนรวม 1.6 ล้านล้านบาท นายกฯ เร่งเดินหน้าส่งเสริมการลงทุน เสริมแกร่งเศรษฐกิจไทย
โฆษกรัฐบาลเผย 3 ปี EEC เดินหน้าลงทุนเป็นรูปธรรม สร้างเงินลงทุนรวม 1.6 ล้านล้านบาท ขณะที่ 6 เดือนแรกปีนี้ มีเม็ดเงินลงทุน 126,643 ล้านบาท เพิ่มขึ้นร้อยละ 53 นายกฯ เร่งเดินหน้าส่งเสริมการลงทุน เสริมแกร่งเศรษฐกิจไทย
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า โครงการ EEC มีการพัฒนาเพิ่มขึ้นเป็นอย่างมาก นับตั้งแต่เกิดพระราชบัญญัติเขตพัฒนาพิเศษภาคตะวันออก ปี 2561 – มิ.ย. 2564 เกิดการลงทุนรวมที่ได้รับอนุมัติแล้ว 1.6 ล้านล้านบาท หรือคิดเป็นร้อยละ 94 จากเป้าหมายแผน 5 ปี (2561 - 2565) ของ EEC 1.7 ล้านล้านบาท เร็วกว่าเป้าที่กําหนดไว้ แบ่งเป็น 3 ส่วนได้แก่ 1. การลงทุนโครงสร้างพื้นฐานเอกชนร่วมลงทุน (PPP) 4 โครงการหลัก (รถไฟฯ/สนามบินฯ/2 ท่าเรืออุตสาหกรรม) มูลค่ารวม 633,401 ล้านบาท แบ่งเป็น ทุนจากภาคเอกชน 387,018 ล้านบาท (ร้อยละ 61) จากภาครัฐ 196,940 ล้านบาท (ร้อยละ 39) 2. การลงทุนอุตสาหกรรมเป้าหมาย (จากการออกบัตรส่งเสริม BOI) มูลค่า 878,881 ล้านบาท (โครงการที่ขอยื่นส่งเสริมลงทุน ช่วงปี 2560 - มิ.ย. 2564 ลงทุนจริงแล้วกว่าร้อยละ 85) และ 3. การลงทุนผ่านงบบูรณาการ EEC มูลค่า 82,000 ล้านบาท สําหรับการลงทุน ช่วงสองไตรมาสแรกของปี 2564 มีเงินลงทุน 126,643 ล้านบาท เพิ่มขึ้นร้อยละ 53 (จากช่วงเดียวกันปี 63) โดยจํานวนขอโครงการสูงสุดคือ อุตสาหกรรมยานยนต์ชิ้นส่วน ส่วนเงินลงทุนสูงสุดคือ เครื่องใช้ไฟฟ้าอิเล็คทรอนิกส์ สําหรับการลงทุนตรงจากต่างประเทศ (FDI) คิดเป็นร้อยละ 64 ของคําขอลงทุนใน EEC ซึ่งนักลงทุนที่สนใจมากที่สุดคือ ญี่ปุ่น จีน ฮ่องกง ตามลําดับ
โฆษกประจำสำนักนายกรัฐมนตรี ยังกล่าวต่อว่า โครงการเขตพัฒนาพิเศษภาคตะวันออกยังมีการเตรียมพัฒนาพื้นที่ EECd เป็นเมืองดิจิทัลแห่งภูมิภาคดึงดูดการลงทุนสู่พื้นที่ EEC โดยตั้งเป้าให้ EECd เป็นเมืองดิจิทัลระดับโลก ขณะเดียวกัน จัดตั้งระเบียงผลไม้ภาคตะวันออก (EFC) โดยมีการดำเนินการจัดทําห้องเย็นเทคโนโลยีทันสมัย พัฒนาคุณภาพผลผลิตในระดับพรีเมียม มุ่งเป้า 5 คลัสเตอร์สําคัญ ได้แก่ ผลไม้ ประมงเพาะเลี้ยง พืชอุตสาหกรรมชีวภาพ พืชสมุนไพร และเกษตรมูลค่าสูง เพื่อยกระดับรายได้ให้ชุมชนและเกษตรกรในพื้นที่ เพื่อพัฒนาเชิงคุณภาพ ทําให้เกษตรกร ชุมชน คนรุ่นใหม่มีคุณภาพชีวิตและรายได้ ดีขึ้นอย่าง
นายธนากร กล่าวอีกว่า ตลอดระยะเวลาที่ผ่านมา พลเอกประยุทธ์ จันทร์โอชา นายกรัฐมนตรี เป็นผู้ขับเคลื่อนโครงการ EEC ให้เป็นหนึ่งใน “ผลงานหลัก” (Flagship) ของรัฐบาล ผลักดันการลงทุนทั้งจากในประเทศและต่างประเทศให้เกิดขึ้นจริง ด้วยปริมาณและมูลค่าเม็ดเงินลงทุนที่เพิ่มสูงขึ้น ด้วยแผนการลงทุนที่รอบด้านกว่าในอดีต เพื่อเป็นเขตเศรษฐกิจที่ใหญ่และทันสมัยที่สุดเพื่อดึงดูดการลงทุน โดยเฉพาะอย่างยิ่งเพื่อยกระดับความสามารถในการแข่งขันของประเทศไทย ในอุตสาหกรรมแห่งอนาคต ด้วย
---------------------
วันพฤหัสบดีที่ 28 เมษายน 2565
ดีอีเอส จับมือ ITU  พัฒนาทักษะดิจิทัลเด็กหญิง-สตรี
ดีอีเอส จับมือ ITU  พัฒนาทักษะดิจิทัลเด็กหญิง-สตรี
“อัจฉรินทร์”ปลัดกระทรวงดิจิทัลฯร่วมเปิดงานGirls in ICT Day Thailand and Asia and the Pacific 2022ส่งเสริมเยาวชนสตรีเข้าสู่สายความรู้และวิชาชีพในสาขาSTEMเกาะติดเทรนด์ยุคดิจิทัล
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)กล่าวระหว่างเข้าร่วมพิธีเปิดงานGirls in ICT Day Thailand and Asia and the Pacific 2022วันนี้(28เม.ย.65)ว่ากระทรวงดิจิทัลฯให้ความสำคัญและส่งเสริมการเรียนด้านวิทยาศาสตร์เทคโนโลยีวิศวกรรมศาสตร์และคณิตศาสตร์(STEM)ของเยาวชนสตรีซึ่งจะเป็นประโยชน์ต่อการเรียนรู้และการประกอบอาชีพในยุคดิจิทัลและสร้างความเท่าเทียมระหว่างเพศชาย-หญิง
ทั้งนี้กระทรวงฯร่วมกับหน่วยงานที่เกี่ยวข้องและสหภาพโทรคมนาคมระหว่างประเทศ(ITU)จัดกิจกรรมดังกล่าวนับตั้งแต่ปี2557โดยมีเยาวชนสตรีเข้าร่วมฝึกอบรมในประเทศไทยแล้วมากกว่า800คนในหลายหัวข้อเช่นe-Farming, e-Commerce, AI, Big DataและCybersecurityเป็นต้น
โดยในปีนี้กระทรวงฯมีกำหนดจัดการฝึกอบรมหัวข้อDigital Skills for Girlsร่วมกับศูนย์วิจัยการจัดการความรู้การสื่อสารและการพัฒนาแห่งมหาวิทยาลัยสุโขทัยธรรมาธิราช(CCDKM)เพื่อพัฒนาทักษะด้านการใช้ICTอย่างต่อเนื่องผ่านสื่อสังคมออนไลน์และสร้างแรงบันดาลใจให้เด็กผู้หญิงสนใจการประกอบอาชีพในสาขาICTมากขึ้น
ทั้งนี้ITUได้กำหนดให้วันพฤหัสบดีในสัปดาห์ที่4ของเดือนเมษายนของทุกปีเป็นวันInternational Girls in ICT Dayเพื่อส่งเสริมความเสมอภาคหญิงชายและเสริมสร้างศักยภาพสตรีด้านICTโดยITUได้ร่วมมือกับประเทศสมาชิกในทุกภูมิภาคทั่วโลกจัดกิจกรรมเพื่อเฉลิมฉลองวันดังกล่าวโดยปีนี้จะมีกิจกรรมจัดฝึกอบรมให้กับเยาวชนสตรีของไทยอย่างต่อเนื่องระหว่างเดือนพ.ค. -มิ.ย. 65
************
วันศุกร์ที่ 18 มีนาคม 2565
สำนักงานปลัดกระทรวงกลาโหม จัดกิจกรรมบริจาคโลหิตถวายเป็นพระราชกุศล เนื่องในโอกาสวันคล้ายวันพระราชสมภพสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
และวันคล้ายวันสถาปนากระทรวงกลาโหม
ที่ห้องศรีสมาน 4 ชั้น 3 อาคารบริการ สำนักงานปลัดกระทรวงกลาโหม พื้นที่ศรีสมาน​ พลเอก สราวุธ รัชตะนาวิน รองปลัดกระทรวงกลาโหมพร้อมด้วย คุณปาริชาต รัชตะนาวิน อุปนายกสมาคมภริยาข้าราชการสำนักงานปลัดกระทรวงกลาโหม เดินทางมาร่วมบริจาคโลหิต ตรวจเยี่ยม และขอบคุณกำลังพลที่ร่วมบริจาคโลหิต ถวายเป็นพระราชกุศล เนื่องในวันคล้ายวัน พระราชสมภพของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี 2 เมษายน และวันคล้ายวันสถาปนา กระทรวงกลาโหมครบ 135 ปี วันที่​ 8​ เมษายน​ 2565​ โดยจะนำโลหิตสำรองมอบให้กับ สถาบันพยาธิวิทยา ศูนย์อำนวยการ พระมงกุฎเกล้า เพื่อนำโลหิตไปช่วยเหลือทหาร ตำรวจ อาสาสมัคร และบุคคลพลเรือนที่ได้รับบาดเจ็บจากการปฏิบัติหน้าที่ภาคสนาม ตลอดจนประชาชนทั่วไป ซึ่งจากสถานการณ์การแพร่ระบาดของโควิด-19 ในปัจจุบัน ส่งผลให้โลหิตไม่เพียงพอและขาดแคลน
สำหรับกิจกรรมบริจาคโลหิตในวันนี้ มีกำลังพลเข้าร่วมบริจาคจำนวน 150 นาย
#กลาโหม135ปี
วันเสาร์ที่ 15 มกราคม 2565
โฆษกรัฐบาลสวน “หญิงหน่อย” ศึกษาข้อมูลให้ดีก่อนโพสต์ข้อความผ่านโซเซียลมีเดีย ชี้จะได้ไม่เสียทั้งชื่อและเสียหน้า เหน็บถ้าหาข้อมูลเองไม่ได้พร้อมประสานหาให้ ย้ำชัดกรมชลฯ แจงแล้ว
โฆษกรัฐบาลสวน “หญิงหน่อย” ศึกษาข้อมูลให้ดีก่อนโพสต์ข้อความผ่านโซเซียลมีเดีย ชี้จะได้ไม่เสียทั้งชื่อและเสียหน้า เหน็บถ้าหาข้อมูลเองไม่ได้พร้อมประสานหาให้ ย้ำชัดกรมชลฯ แจงแล้ว เก็บค่าน้ำทำนาไร่ละ 25 บาท/ปี เป็นเพียงกรอบตัวอย่างรับฟังความเห็น
วันที่ 15 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่คุณหญิงสุดารัตน์ เกยุราพันธุ์ ประธานพรรคไทยสร้างไทย ระบุว่า รัฐบาลไม่มีปัญญาหารายได้ จึงเก็บค่าน้ำทำนา ไร่ละ 25 บาท/ปีว่า อยากให้คุณหญิงสุดารัตน์ศึกษาข้อมูล หรือสอบถามหน่วยงานราชการที่เกี่ยวข้องก่อนที่จะโพสต์ข้อมูลหรือประเด็นอะไรบนโซเซียลมีเดีย เพราะนอกจากจะไม่ช่วยเรียกกระแสนิยมให้ตัวเองแล้ว ยังแสดงให้เห็นว่าตัวเองมีความรู้แค่ไหนอีกด้วย ทั้งนี้ กรมชลประทานชี้แจงแล้วว่า เป็นเพียงกรอบตัวอย่างเพื่อรับฟังความคิดเห็นจากทั้ง 4 ภาคของประเทศในภาพรวม ต่อการเปิดรับฟังความคิดเห็น ร่างพระราชบัญญัติการชลประทานหลวง พ.ศ. .... เมื่อวันที่ 12 ม.ค.ที่ผ่านมา แต่ยืนยันว่า ปัจจุบันยังไม่มีการเรียกเก็บค่าชลประทานในภาคเกษตรกรรม ซึ่งกฎหมายฉบับเดิมให้เรียกเก็บได้ไม่เกินไร่ละ 5 บาท/ปี เพราะยังไม่มีกฎกระทรวงเรียกเก็บ มีแต่เพียงกฎกระทรวงที่ให้อำนาจรองรับในการจัดเก็บค่าชลประทานเฉพาะนอกภาคเกษตรกรรม ได้แก่ ภาคอุตสาหกรรม การประปา และกิจการอื่น เป็นต้น ในอัตราลูกบาศก์เมตรละ 50 สตางค์ เท่านั้น
นายธนกร กล่าวอีกว่า ขณะนี้กรมชลประทานกำลังดำเนินการแก้ไขปรับปรุงพระราชบัญญัติการชลประทานหลวง พุทธศักราช 2485 เพื่อให้สอดคล้องกับอัตราการจัดเก็บค่าใช้น้ำตามพระราชบัญญัติทรัพยากรน้ำ พ.ศ. 2561 ที่แบ่งทรัพยากรน้ำสาธารณะ เป็น 3 ประเภท ได้แก่ ประเภทที่ 1 การใช้ทรัพยากรน้ำสาธารณะเพื่อดำรงชีพ การอุปโภคบริโภคในครัวเรือน การเกษตรหรือการเลี้ยงสัตว์เพื่อยังชีพ ประเภทที่ 2 การใช้ทรัพยากรน้ำสาธารณะเพื่อการอุตสาหกรรม อุตสาหกรรมการท่องเที่ยว การผลิตพลังงานไฟฟ้า การประปาและกิจการอื่น และประเภทที่ 3 การใช้ทรัพยากรน้ำสาธารณะเพื่อกิจการขนาดใหญ่ที่ใช้น้ำปริมาณมาก ซึ่งการใช้น้ำประเภทที่ 1 นั้นไม่ต้องขออนุญาตใช้น้ำ และไม่ต้องชำระค่าใช้น้ำ ส่วนการใช้น้ำประเภทที่ 2 และประเภทที่ 3 ต้องขออนุญาตใช้น้ำและชำระค่าใช้น้ำตามหลักเกณฑ์การกำหนดอัตราค่าใช้น้ำ
“พล.อ.ประยุทธ์ จันทร์โอชา นายกรัฐมนตรี และ รมว.กลาโหม มีนโยบายถึงทุกส่วนราชการในการยกร่างแก้ไขกฎหมาย ให้พิจารณาอย่างละเอียดรอบคอบโดยคำนึงถึงผลประโยชน์ของพี่น้องประชาชนทุกภาคส่วน และต้องสอดคล้องกับการพัฒนาประเทศอย่างยั่งยืน อย่างไรก็ตาม คุณหญิงสุดารัตน์เป็นถึงนักการเมืองแถวหน้า หากโพสต์ข้อความแบบเอาง่ายเข้าว่า ไม่ได้มีการตรวจสอบข้อเท็จจริงเสียก่อน จนกลายเป็นการบิดเบือนข้อเท็จจริงไปเสียเอง ก็อาจจะทำให้แฟนคลับผิดหวังได้ ทางที่ดี หากมีข้อสงสัยก็สามารถสอบถามมาได้ ดีกว่าไปนั่งนึกแล้วทึกทักเอาเอง ตนพร้อมประสานหาข้อมูลและข้อเท็จจริงให้ได้ตลอดเวลา จะได้ไม่เสียทั้งชื่อและเสียหน้า” นายธนกร กล่าว
วันศุกร์ที่ 8 ตุลาคม 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 1 – 7 ตุลาคม 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 1 – 7 ตุลาคม 2564 พบการกระทำผิด จำนวน 472 คดี คิดเป็นเงินค่าปรับ 11.26 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 1 – 7 ตุลาคม 2564) พบว่ามีการกระทำผิด จำนวน 472 คดี คิดเป็นเงินค่าปรับ 11.26 ล้านบาท โดยแยกเป็น สุรา จำนวน 232 คดี ค่าปรับ 2.29 ล้านบาท ยาสูบ จำนวน 161 คดี ค่าปรับ 5.32 ล้านบาท ไพ่ จำนวน 7 คดี ค่าปรับ 0.14 ล้านบาท น้ำมันและผลิตภัณฑ์น้ำมัน จำนวน 10 คดี ค่าปรับ 1.27 ล้านบาท น้ำหอม จำนวน 7 คดี ค่าปรับ 0.46 ล้านบาท รถจักรยานยนต์ จำนวน 41 คดี ค่าปรับ 0.95 ล้านบาท และสินค้าอื่น ๆ จำนวน 14 คดี ค่าปรับ 0.83 ล้านบาท โดยมีของกลางแยกเป็นน้ำสุรา จำนวน 1,080.960 ลิตร ยาสูบ จำนวน 10,492 ซอง ไพ่ จำนวน 556 สำรับ น้ำมันและผลิตภัณฑ์น้ำมัน จำนวน 32,070.000 ลิตร น้ำหอม จำนวน 12,159 ขวด รถจักรยานยนต์ จำนวน 46 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/706-2565-1-7-2564-50
วันพุธที่ 10 พฤศจิกายน 2564
ไอแบงก์ ดีเดย์ 11 เดือน 11 เปิดตัว Line Official Account : “iBank 4 All (ไอแบงก์ ฟอร์ ออล)”
ธนาคารอิสลามแห่งประเทศไทย (ไอแบงก์) เปิดตัว LINE Official Account “iBank 4 All” หรือ “ไอแบงก์ ฟอร์ ออล” อย่างเป็นทางการ  เพื่อเพิ่มช่องทางการสื่อสารที่สะดวก รวดเร็ว และมีประสิทธิภาพ อำนวยความสะดวกให้กับลูกค้า ให้เข้าถึงบริการข้อมูลที่รวดเร็วได้มากยิ่
นายวุฒิชัย สุระรัตน์ชัย กรรมการและผู้จัดการ ไอแบงก์ เปิดเผยว่า การเปิดตัว Line Official Account ภายใต้ชื่อบัญชี “iBank 4 All” (ไอแบงก์ ฟอร์ ออล) ตอกย้ำสโลแกน “ใครๆก็ใช้ได้” เพื่อเป็นการบริการช่องทางใหม่ให้ลูกค้าและประชาชนทั่วไปที่สนใจผลิตภัณฑ์และบริการของไอแบงก์ โดยเฉพาะอย่างยิ่งในช่วงวิกฤต โควิดที่ธนาคารออกมาตรการให้ความช่วยเหลืออย่างต่อเนื่อง ได้เข้าถึงข้อมูลง่ายและรวดเร็วมากขึ้น ลูกค้าสามารถเลือกดูผลิตภัณฑ์และบริการที่เหมาะกับทุกวัย หรือรายละเอียดการเข้าร่วมมาตรการช่วยเหลือต่างๆของธนาคาร ตลอดจนโปรโมชั่นดีๆไม่ว่าจะเป็นด้านสินเชื่อ เงินฝาก และบริการทางการเงินอื่น นอกจากนี้ยังมีเมนูรวมคลิปความรู้การเงินอิสลามที่หาดูได้ไม่ง่ายจากที่อื่น และสามารถสอบถามรายละเอียดของผลิตภัณฑ์และบริการต่างๆ ผ่านการแชทกับเจ้าหน้าที่โดยตรงได้ในเวลาทำการ จันทร์ ถึง ศุกร์ เวลา 08.30 – 18.00 น. อีกด้วย
ขอเชิญชวนทุกท่านเพิ่มเพื่อนง่ายๆ เพียงเข้าไปที่แอปพลิเคชั่นไลน์ จากนั้นไปที่เมนูเพิ่มเพื่อน แล้วกดค้นหาเพื่อนโดยพิมพ์ @ibank และคลิกที่เพิ่มเพื่อนก็สามารถใช้บริการได้แล้วตั้งแต่วันนี้ 11 พฤศจิกายน 2564 (11.11) เป็นต้นไป รีบแอดนะครับเพื่อจะทราบโปรโมชั่นดีๆก่อนใคร และร่วมสนุกในกิจกรรมลุ้นของรางวัลของธนาคารที่จะจัดขึ้นเร็วๆ นี้ด้วยครับ นายวุฒิชัย กล่าวทิ้งท้าย
วันอาทิตย์ที่ 20 มีนาคม 2565
รัฐบาลเดินหน้าสื่อสารเชิงรุกและสร้างสรรค์ ดันเป็นกลไกสู่การพัฒนาสร้างสันติสุขพื้นที่จังหวัดชายแดนใต้
‘รัชดา’ กรรมการผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ ด้านประสานการมีส่วนร่วมร่วมรับฟังการดำเนินงานของคณะอนุกรรมการขับเคลื่อนกลไกการบริหารการสื่อสารจังหวัดชายแดนภาคใต้ (อกส.จชต.) พร้อมเดินหน้าขับเคลื่อนการสื่อสารอย่างครบวงจร
เมื่อวันที่18 มีนาคม2565เวลา08.30น.ณอาคารกรมประชาสัมพันธ์นางสาวรัชดาธนาดิเรกรองโฆษกประจำสำนักนายกรัฐมนตรีในฐานะกรรมการผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ได้ประชุมหารือร่วมกับพลโทสรรเสริญแก้วกำเนิดอธิบดีกรมประชาสัมพันธ์และคณะในประเด็นการการสื่อสารเชิงรุกและสร้างสรรค์ผ่านคณะอนุกรรมการขับเคลื่อนกลไกการบริหารการสื่อสารจังหวัดชายแดนภาคใต้(อกส.จชต.)ซึ่งจะเป็นอีกแนวทางหนึ่งที่ช่วยส่งเสริมสันติสุขและความมั่นคงในพื้นที่
นางสาวรัชดาเปิดเผยว่ารัฐบาลมีความเชื่อมั่นว่าการสร้างความเข้าใจความไว้เนื้อเชื่อใจความหวังและสันติสุขจะเกิดขึ้นได้อย่างยั่งยืนจะต้องมาจากการสื่อสารที่มีประสิทธิภาพเป็นความจริงทันต่อเวลาตรงกับความสนใจของประชาชนและสื่อสารสองทางจึงได้กำหนดให้มีคณะอนุกรรมการขับเคลื่อนในเรื่องดังกล่าวซึ่งการประชุมหารือในครั้งนี้เพื่อร่วมกันวางแผนและวิเคราะห์การทำแผนการสื่อสารแบบครบวงจรเพื่อยกระดับการประชาสัมพันธ์เน้นการมีส่วนร่วมของเยาวชนและกลุ่มสตรีให้มากยิ่งขึ้นรวมทั้งการสร้างความเชื่อมั่นความเข้าใจของประชาชนทั้งในนอกพื้นที่จังหวัดชายแดนภาคใต้และองค์กรต่างประเทศเกี่ยวกับสถานการณ์การดำเนินโครงการพัฒนาและชีวิตความเป็นอยู่ของผู้คนโดยกรมประชาสัมพันธ์ในฐานะหน่วยงานหลักที่ดูแลด้านการสื่อสารจะมุ่งเน้นการทำความเข้าใจและการชี้แจงด้วยความชัดเจนรวดเร็วผลิตสาระและเผยแพร่ผ่านช่องทางที่ให้ตรงกับกลุ่มเป้าหมาย
ทั้งนี้รองโฆษกฯได้ให้ข้อสังเกตในประเด็นการกำหนดกลุ่มเป้าหมายการสื่อสารที่ชัดเจนว่ามีความสำคัญอย่างมากเนื่องจากพฤติกรรมการรับสื่อของคนเปลี่ยนแปลงไปมีการใช้ช่องทางสื่อสังคมออนไลน์มากขึ้นมากจากเดิมที่มีเพียงโทรทัศน์และวิทยุดังนั้นช่องทางการสื่อสารและเนื้อหาข้อมูลจะต้องออกแบบให้สอดคล้องกับความสนใจของแต่ละกลุ่มสำหรับกลุ่มเป้าหมายเยาวชนจากที่ได้ลงพื้นที่รับฟังความเห็นมีเสียงสะท้อนว่าอยากให้นำเสนอศักยภาพความสำเร็จของเยาวชนมุมดีๆในพื้นที่ให้มากๆ ซึ่งภาครัฐจะเร่งสร้างเครือข่ายเพื่อสร้างจุดเชื่อมต่อการแลกเปลี่ยนข้อมูลให้มีมากขึ้นอีก
________
วันพฤหัสบดีที่ 16 กันยายน 2564
ครม. ไฟเขียว! ผู้ประกอบการซื้อชุดตรวจ ATK ให้ลูกจ้าง นำมาลดหย่อนภาษีได้ 1.5 เท่า
....
ที่ประชุม ครม. วันนี้ (14 ก.ย.) เห็นชอบให้ผู้ประกอบการที่ซื้อชุดตรวจโควิด-19 แบบ Antigen Test Kit (ATK) สำหรับพนักงานหรือลูกจ้าง สามารถนำใบเสร็จค่าใช้จ่ายไปลดหย่อนภาษีเงินได้นิติบุคคลได้ 1.5 เท่า ถึงวันที่ 31 มี.ค. 65
.
มาตรการภาษีดังกล่าวเป็นการสนับสนุนให้ผู้ประกอบการได้มีส่วนร่วมในการป้องกันและควบคุมโรคโควิด-19 ด้วยการเพิ่มการตรวจ ATK ในกลุ่มแรงงาน และยังช่วยบรรเทาภาระภาษี หลังจากที่ ศบค. ได้คลายมาตรการให้บางกิจการกลับมาเปิดได้ตั้งแต่วันที่ 1 ก.ย. เป็นต้นมา
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 9 กุมภาพันธ์ 2565
นายกรัฐมนตรีเผย รัฐบาลพยายามตรึงราคาน้ำมันให้มากที่สุด พร้อมหาวิธีการที่เหมาะสม มาดูแลประชาชน
นายกรัฐมนตรีเผย รัฐบาลพยายามตรึงราคาน้ำมันให้มากที่สุด พร้อมหาวิธีการที่เหมาะสม มาดูแลประชาชน
วันนี้ (9 กุมภาพันธ์ 2565) เวลา 11.20 น. ที่ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชน ภายหลังเป็นประธานการประชุมคณะกรรมการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง ครั้งที่ 1/2565 ถึงกรณีปัญหาราคาน้ำมันและจะมีการทบทวนปรับโครงสร้างภาษีน้ำมันหรือไม่ว่า เมื่อวานนี้ (8 ก.พ. 65) ได้มีการหารือแล้ว โดยขอให้รอการชี้แจงให้ทราบในรายละเอียดอีกครั้ง ทั้งนี้ เห็นได้ว่ารัฐบาลมีแผนเรื่องกองทุนน้ำมัน การเตรียมวงเงินกู้ไว้สำหรับที่จะชดเชย โดยกองทุนน้ำมันก็ติดลบอยู่ในขณะนี้ ขณะเดียวกัน รัฐบาลยังเตรียมรองรับปัญหาเรื่องของแก๊สในหลายมิติด้วยกัน ซึ่งสาเหตุไม่ได้มาจากเรา แต่มาจากต้นทุนพลังงาน ที่เราพึ่งพาวัตถุดิบที่นำเข้ามาจากต่างประเทศ ดังนั้น ต้องไปเปรียบเทียบดูจากประเทศรอบบ้าน และในภูมิภาคว่าเป็นอย่างไร ประเทศไทยอยู่ในกลุ่มไหน หลายประเทศอาจจะถูกกว่าไทย เพราะเขามีแหล่งพลังงานในประเทศ เรื่องนี้ขอให้รออีกนิดหนึ่ง เพราะการดูแลไม่ใช่ดูแลคนกลุ่มโน้นกลุ่มนี้ รัฐบาลให้ความสำคัญกับคนที่มีรายได้ไม่มากอยู่แล้ว ทุกคนต้องช่วยกัน เรื่องสถานการณ์พลังงานยังติดพันอีกมากและไม่ใช่ระยะเวลาสั้น รัฐบาลต้องหาวิธีการที่เหมาะสม จะเห็นได้ว่ามีการควบคุมราคาไม่ให้เกิน 30 บาท อีกทั้งจะมีการพิจารณาเรื่องภาษีต่าง ๆ เช่น ภาษีสรรพสามิต ด้วย
นายกรัฐมนตรีกล่าวอย่าลืมว่าถ้าเกี่ยวข้องกับเรื่องเหล่านี้ จะทำให้รายได้ของรัฐลดลงไปมาก มีผลกระทบอื่น ๆ หรือเปล่า จะลดได้แค่ไหนอย่างไร ก็ต้องฟังเสียงจากหลายฝ่าย เดือนหนึ่งประมาณ 3,000 กว่าล้านบาท ถ้าระยะยาว 6 เดือน ก็ประมาณ 18,000 กว่าล้านบาท เป็นตัวเลขคร่าว ๆ เฉพาะเรื่องน้ำมัน แล้วยังมีเรื่องแก๊สอีก รัฐบาลพยายามจะตรึงราคาให้มากที่สุด จึงขอให้เข้าใจด้วย
ผู้สื่อข่าวถามว่า จะขอร้องสมาคมรถบรรทุกด้วยหรือไม่ นายกรัฐมนตรีกล่าวว่า รัฐบาลทำความเข้าใจมาโดยตลอด เมื่อวานนี้ผู้ชุมนุมมีความเข้าใจไปแล้วส่วนหนึ่ง ขณะนี้ประเทศไทยเผชิญวิกฤติหลายด้านด้วยกัน และไม่เคยมีรัฐบาลไหนเจอมาก่อน ที่พร้อม ๆ กันอย่างนี้ ตั้งแต่โควิด-19 ราคาน้ำมัน ราคาพลังงาน การแข่งขันทางการค้า ความมั่นคงในภูมิภาค ความขัดแย้งทางทะเล การแข่งขันการลงทุน การย้ายฐาน ประเทศไทยมีศักยภาพมากมาย ซึ่งนายกรัฐมนตรีพยายามพูดคุยกับต่างประเทศที่เดินทางมาไทย เขาก็ชื่นชมประเทศไทยทุกเรื่อง ทั้งเรื่องการบริหารโควิด-19 ภาคเอกชนชื่นชมในการดูแลช่วยเหลือให้ไม่ต้องปิดโรงงาน ในส่วนแรงงานก็ได้รับการเยียวยา ดูแลเรื่องการฉีดวัคซีนต่าง ๆ เขาบอกว่าของเขาไม่มีแบบนี้ นี่คือสิ่งที่เกิดในประเทศไทย ฉะนั้นสิ่งดี ๆ ก็เกิดขึ้นมาก ดังนั้น ขอร้องสื่อให้ออกสิ่งดี ๆ ไปด้วย ส่วนสิ่งที่เป็นปัญหาก็ดำเนินการแก้ไข
นอกจากนี้ นายกรัฐมนตรีกล่าวถึงเรื่องโครงการรถไฟฟ้าสายสีเขียว ว่า รถไฟฟ้าสายสีเขียว ถือได้ว่าเป็นรถไฟฟ้าสายแรกของไทย และได้มีการต่อขยายมา ในอดีตเส้นแรกต้องลงทุนกับภาครัฐอย่างเดียว ในปัจจุบันมีการลงทุนรูปแบบ PPP ยืนยันว่า ไม่เอื้อผลประโยชน์ใครทั้งสิ้น ผลประโยชน์เป็นไปเพื่อประชาชนและประเทศชาติ โดยต้องหาแนวทางไม่เพิ่มภาระหนี้สาธารณะ และย้ำว่า คณะรัฐมนตรีไม่มีความขัดแย้งกันทั้งสิ้น ทุกคนมีความเห็น นายกรัฐมนตรีฟังทุกคน ขึ้นกับเหตุและผลและข้อกฎหมายที่มีอยู่ ซึ่งฝ่ายกฎหมายจะไปพิจารณาและมีคำชี้แจงอยู่แล้ว รัฐบาลกำลังแก้ไขปัญหาอยู่ คณะรัฐมนตรีจะเห็นด้วยหรือไม่เห็นด้วย ก็สามารถชี้แจงได้
วันพฤหัสบดีที่ 19 สิงหาคม 2564
กระทรวงเกษตรฯ เผยความคืบหน้าการขับเคลื่อนโครงการ 1 ตำบล 1 กลุ่มเกษตรทฤษฎีใหม่การดำเนินการสนับสนุนปัจจัยการผลิตให้กับเกษตรกร(ด้านพืชและด้านปศุสัตว์)ในพื้นที่จังหวัดพังงา จังหวัดสตูล
กระทรวงเกษตรฯ เผยความคืบหน้าการขับเคลื่อนโครงการ 1 ตำบล 1 กลุ่มเกษตรทฤษฎีใหม่
19 ส.ค. 64 ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยผลการขับเคลื่อนโครงการ 1 ตำบล 1 กลุ่มเกษตรทฤษฎีใหม่ ในส่วนของการสนับสนุนปัจจัยการผลิตให้กับเกษตรกร (ด้านพืชและด้านปศุสัตว์) ว่า กระทรวงเกษตรและสหหรณ์ โดยหน่วยงานที่เกี่ยวข้องได้ทยอยส่งมอบปัจจัยการผลิต ให้แก่เกษตรกรที่เข้าร่วมโครงการ 1 ตำบล 1 กลุ่มเกษตรทฤษฎีใหม่ โดยในเบื้องต้น ได้รับรายงานผลการดำเนินงานจากเกษตรและสหกรณ์จังหวัดพังงา ซึ่งได้มีการส่งมอบพันธุ์ไม้ยืนต้น และเมล็ดพันธุ์ข้าวโพดให้แก่เกษตรกรที่เข้าร่วมโครงการ 1 ตำบล 1 กลุ่มเกษตรทฤษฏีใหม่ จำนวน 83 ราย สำนักงานปศุสัตว์จังหวัดพังงา ได้ส่งมอบพันธุ์สัตว์ พร้อมอาหารสัตว์และเวชภัณฑ์ให้แก่เกษตรกรที่เข้าร่วมโครงการฯ จำนวน 83 ราย และสำนักงานเกษตรและสหกรณ์จังหวัดสตูล ร่วมกับสำนักงานปศุสัตว์จังหวัดสตูล ส่งมอบปัจจัยการผลิตด้านปศุสัตว์ตามความต้องการของเกษตรกรและสอดคล้องกับสภาพพื้นถิ่น ประกอบด้วย ไก่ไข่ จำนวน 162 ตัว เป็ดไข่ จำนวน 54 ตัว เป็ดเนื้อ จำนวน 33 ตัว ไก่พื้นเมือง จำนวน 93 ตัว อาหารไก่ไข่ จำนวน 540 กิโลกรัม อาหารเป็ดไข่ จำนวน 54 กิโลกรัม อาหารเป็ดเนื้อ จำนวน 20 กิโลกรัม อาหารไก่พื้นเมือง จำนวน 288 กิโลกรัม และกากน้ำตาล จำนวน 108 กิโลกรัม ให้แก่เกษตรกรที่เข้าร่วมโครงการฯ จำนวน 48 ราย
สำหรับการสนับสนุนปัจจัยการผลิตด้านประมงนั้น อยู่ระหว่างการปรับสภาพน้ำในบ่อ เนื่องจากบ่อขุดใหม่จะมีสภาพเป็นกรด ซึ่งทางเจ้าหน้าที่ประมงได้แนะนำให้เกษตรกรใส่ปูนขาว เพื่อปรับสภาพน้ำในบ่อให้พร้อม โดยคาดว่าจะส่งมอบพันธุ์ปลาได้ภายในเดือนกันยายน 2564 ทั้งนี้ กระทรวงเกษตรและสหกรณ์ พร้อมเร่งรัดการดำเนินการสนับสนุนปัจจัยการผลิตให้กับเกษตรกร เนื่องจากเป็นโครงการที่เกษตรกรจะได้รับประโยชน์ สามารถสร้างรายได้ให้กับครัวเรือนเกษตรกรได้จริง ในช่วงสถานการณ์ภาวะเศรษฐกิจซบเซา และวิกฤตการระบาดของโรคโควิค-19 ในขณะนี้
วันพุธที่ 6 กรกฎาคม 2565
ลงนามแล้ว! การจัดหาแอนติบอดีสำเร็จรูป (LAAB) 2.5 แสนโดส ป้องกัน “โควิด” ในผู้ป่วยภูมิคุ้มกันต่ำ
.....
กระทรวงสาธารณสุข เผยความคืบหน้าการจัดหาแอนติบอดีสำเร็จรูป แบบ Long Acting Antibodies (LAAB) ของ บ.แอสตร้าเซนเนก้า จำนวน 2.5 แสนโดส เพื่อใช้ป้องกันการติดเชื้อในกลุ่มผู้ป่วยไตวายเรื้อรัง ปลูกถ่ายอวัยวะ ปลูกถ่ายไขกระดูก ที่ได้รับยากดภูมิคุ้มกัน ซึ่งเป็นกลุ่มเสี่ยงเกิดอาการรุนแรงและเสียชีวิตจากโควิด-19 ได้ โดยล่าสุด (6 ก.ค. 65) ได้ลงนามในสัญญาแล้ว
.
LAAB เป็นแอนติบอดีสำเร็จรูปที่ออกฤทธิ์ยาว โดยสำนักงานคณะกรรมการอาหารและยา (อย.) ได้อนุมัติให้ใช้ในภาวะฉุกเฉินแล้วเมื่อวันที่ 27 มิ.ย. 65 เช่นเดียวกับที่สหรัฐฯ และอังกฤษ ซึ่งจะใช้กับผู้ที่ภูมิคุ้มกันต่ำ อายุ 12 ปีขึ้นไป น้ำหนักตัวไม่น้อยกว่า 40 กก. เป็นการฉีดเข้ากล้ามเนื้อทุก 6 เดือน (ก่อนการสัมผัสโรค) และพบว่ามีประสิทธิผล 83% ในการลดความเสี่ยงอาการรุนแรง
.
การจัดหาแอนติบอดีสำเร็จรูป (LAAB) ครั้งนี้ เป็นการขอปรับสัญญากับ บ.แอสตร้าเซนเนก้า (ประเทศไทย) โดยเปลี่ยนจากวัคซีนบางส่วนมาเป็น LAAB ซึ่งอยู่ภายในกรอบวงเงินงบประมาณเดิมที่ ครม. เคยอนุมัติ ทำให้ไม่ต้องใช้งบประมาณในการจัดหาเพิ่ม ส่งผลให้ประเทศไทยจะมีทั้งวัคซีนและแอนตีบอดีสำเร็จรูปในการดูแลประชาชนได้ครอบคลุมยิ่งขึ้น
#ไทยคู่ฟ้า#ร่วมต้านโควิด19
-------------------
วันอังคารที่ 19 ตุลาคม 2564
บก. เร่งพิจารณาคุณสมบัติผู้ประกอบการงานก่อสร้าง และประกาศรายชื่อผู้ประกอบการที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 8 จำนวน 173 ราย
กรมบัญชีกลางได้ประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐครั้งที่ 8/2564 ซึ่งคณะกรรมการราคากลางและขึ้นทะเบียนผู้ประกอบการได้ดำเนินการตรวจสอบคุณสมบัติของผู้ยื่นคำขอขึ้นทะเบียนผู้ประกอบการงานก่อสร้างในครั้งนี้แล้ว
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้ประกาศรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 8/2564 ซึ่งคณะกรรมการราคากลางและขึ้นทะเบียนผู้ประกอบการได้ดำเนินการตรวจสอบคุณสมบัติของผู้ยื่นคำขอขึ้นทะเบียนผู้ประกอบการงานก่อสร้างในครั้งนี้แล้ว โดยมีผู้ประกอบการงานก่อสร้างที่มีคุณสมบัติถูกต้อง ครบถ้วนตามหลักเกณฑ์ที่คณะกรรมการราคากลางฯ กำหนด ซึ่งเป็นผู้ประกอบการงานก่อสร้างรายเดิมที่ได้เลื่อนชั้น และผู้ประกอบการงานก่อสร้างรายใหม่ที่ได้รับการขึ้นทะเบียน รวมทั้งสิ้น 173 ราย แบ่งเป็น 1) ผู้ประกอบการงานก่อสร้างที่มีคุณสมบัติตามหลักเกณฑ์คุณสมบัติทั่วไป และคุณสมบัติเฉพาะ และ 2) ผู้ประกอบการงานก่อสร้างที่มีคุณสมบัติตามหลักเกณฑ์คุณสมบัติทั่วไป คุณสมบัติเฉพาะ และคุณสมบัติเฉพาะอื่นๆ ใน 4 สาขา (สาขางานก่อสร้างทาง สาขางานก่อสร้างสะพาน สาขางานก่อสร้างชลประทาน และสาขางานก่อสร้างเขื่อนป้องกันตลิ่งและชายฝั่ง) โดยมีผลตั้งแต่วันที่ 15 ตุลาคม 2564 เป็นต้นไป
“กรมบัญชีกลางได้เร่งตรวจสอบและพิจารณาคุณสมบัติของผู้ประกอบการงานก่อสร้างที่ได้ลงทะเบียนและยื่นเอกสารขึ้นทะเบียนกับกรมบัญชีกลาง เพื่อไม่ให้เกิดผลกระทบกับผู้ประกอบการ และสนับสนุนการปฏิบัติงานด้านการจัดซื้อจัดจ้างภาครัฐให้เป็นไปอย่างคล่องตัว เร่งรัดการเบิกจ่ายเงินงบประมาณให้เป็นไปอย่างมีประสิทธิภาพ กระตุ้นเม็ดเงินเข้าสู่ระบบเศรษฐกิจต่อไป ทั้งนี้ ผู้ประกอบการงานก่อสร้างที่ได้รับการประกาศรายชื่อให้มีสิทธิเป็นผู้ยื่นข้อเสนอต่อหน่วยงานของรัฐแล้ว สามารถยื่นข้อเสนอต่อหน่วยงานของรัฐได้ โดยสามารถตรวจสอบรายชื่อผู้ประกอบการงานก่อสร้างที่มีสิทธิเป็นผู้ยื่นข้อเสนอต่อหน่วยงานของรัฐ ครั้งที่ 8/2564 ได้ทางเว็บไซต์ www.gprocurement.go.th หรือ CGD Application และสอบถามข้อมูลเพิ่มเติมได้ที่ Call Center กรมบัญชีกลาง 02 270 6400 ในวันและเวลาราชการ” อธิบดีกรมบัญชีกลาง กล่าว
วันเสาร์ที่ 12 มีนาคม 2565
โฆษกรัฐบาลเผย ผู้ปกครอง เด็กนักเรียน ครู ขอบคุณ “นายกฯ” เห็นความสำคัญไม่ตัดสิทธิ์ การสอบของนักเรียนที่ติดโควิด ขณะที่การสอบระบบ TCAS วันนี้ มีนักเรียนลงทะเบียนเข้าใช้สนามสอบพิเศษถึง 1,712 คน
โฆษกรัฐบาลเผย ผู้ปกครอง เด็กนักเรียน ครู ขอบคุณ “นายกฯ” เห็นความสำคัญไม่ตัดสิทธิ์ การสอบของนักเรียนที่ติดโควิด ขณะที่การสอบระบบ TCAS วันนี้ มีนักเรียนลงทะเบียนเข้าใช้สนามสอบพิเศษถึง 1,712 คน
วันนี้ (12 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า บรรดาเหล่าผู้ปกครอง เด็กนักเรียน และครู ต่างแสดงความดีใจเป็นอย่างมากพร้อมขอบคุณพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่มีนโยบายไม่ตัดสิทธินักเรียนที่ติดโควิด ทั้งที่มีอาการเล็กน้อย หรือไม่มีอาการ และอยู่ระหว่างการรักษา รวมถึงกลุ่มเสี่ยงสูงให้สามารถเข้าสอบเรียนต่อภายใต้มาตรการที่ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) กำหนด ทำให้นักเรียนได้เข้าสอบโดยไม่เสียสิทธิ ทั้งการสอบเข้าเรียนต่อชั้นมัธยมศึกษาปีที่ 1 ชั้นมัธยมศึกษาปีที่ 4 การสอบ NT O-net และสอบ GAT PAT ในวันที่ 12 - 13 มี.ค. นี้
นายธนกรกล่าวว่า ขณะเดียวกันล่าสุดการจัดสอบในระบบ TCAS สำหรับนักเรียนที่ติดเชื้อโควิด - 19 กลุ่มอาการสีเขียวและกลุ่มผู้สัมผัสเสี่ยงสูง ซึ่งได้เริ่มสอบวันแรกในวันนี้ (12 มี.ค. 65) พบว่านักเรียนที่มีสิทธิสอบในระบบ TCAS65 ที่ติดเชื้อโควิด-19 หรือเป็นผู้สัมผัสเสี่ยงสูง ลงทะเบียนเพื่อเข้าใช้สนามสอบพิเศษที่ ทปอ. จัดเตรียมไว้ผ่าน mytcas.com แล้วถึง 1,712 คน ซึ่งสูงกว่าที่คาดการณ์ไว้คือประมาณ 730 คน โดยมีสนามสอบพิเศษรองรับ 6 สนามสอบหลัก ครอบคลุมทุกภูมิภาค ได้แก่ ภาคกลาง กทม. คือ มหาวิทยาลัยธรรมศาสตร์ ศูนย์รังสิต ภาคเหนือ มหาวิทยาลัยแม่โจ้ ภาคตะวันออกเฉียงเหนือ มหาวิทยาลัยขอนแก่น และมหาวิทยาลัยเทคโนโลยีสุรนารี และภาคใต้ คือ มหาวิทยาลัยวลัยลักษณ์ และมหาวิทยาลัยสงขลานครินทร์ รวมถึงมีอีก 1 สนามสอบพิเศษเฉพาะของจังหวัดจันทบุรี ที่เปิดรับเฉพาะนักเรียนติดเชื้อในจังหวัดจันทบุรี และล่าสุดจังหวัดต่าง ๆ มีการเปิดสนามสอบพิเศษของจังหวัดด้วย รวม 18 จังหวัด ทำให้ขณะนี้จึงมีสนามสอบพิเศษรวมเป็น 24 สนามสอบแล้ว
"นายกรัฐมนตรีมีความห่วงใย อนาคตทางการศึกษาของเยาวชน กำชับให้กระทรวงสาธารณสุข กระทรวงศึกษาธิการ และทุกหน่วยงานที่เกี่ยวข้องบูรณาการการทำงานร่วมกันเกี่ยวกับมาตรการดูแลรองรับการสอบครั้งนี้ เน้นย้ำการปฏิบัติตามมาตรการสาธารณสุขขั้นสูงสุด เพื่อให้เกิดความปลอดภัย และเพื่อให้การดำเนินการสอบเป็นไปด้วยความเรียบร้อย โดยขณะนี้โรงเรียนหลายแห่งได้จัดสนามสอบเพิ่ม โดยจัดอาคารเฉพาะให้กับเด็กนักเรียนที่ติดโควิดเข้าสอบ แยกต่างหากจากนักเรียนปกติ ซึ่งตัวอย่างล่าสุดนักเรียนที่ติดโควิดมาสอบสนามสอบโรงเรียนเตรียมอุดมศึกษาเพื่อเข้าเรียนต่อระดับชั้น ม.4 จำนวน 41 คน สอบได้ 4 คน เป็นต้น ทั้งนี้ นายกรัฐมนตรีและรัฐบาลเห็นความสำคัญในโอกาสด้านการศึกษาของนักเรียนทุกคน ยืนยันไม่ตัดสิทธิ์นักเรียนที่ติดโควิด” โฆษกประจำสำนักนายกรัฐมนตรี กล่าว
.......................
วันอังคารที่ 4 มกราคม 2565
ครม.อนุมัติกรอบวงเงิน 4,180 ล้านบาทให้ไทยเสนอตัวเป็นเจ้าภาพจัดงาน Specialised Expo ณ จังหวัดภูเก็ต ภายใต้ชื่องาน EXPO 2028 – Phuket, Thailand
ครม.อนุมัติกรอบวงเงิน 4,180 ล้านบาทให้ไทยเสนอตัวเป็นเจ้าภาพจัดงาน Specialised Expo ณ จังหวัดภูเก็ต ภายใต้ชื่องาน EXPO 2028 – Phuket, Thailand
วันที่ 4 มกราคม 2565น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี(ครม.)อนุมัติกรอบวงเงินงบประมาณจำนวน 4,180 ล้านบาท ให้ประเทศไทยเสนอตัวเป็นเจ้าภาพการจัดงาน Specialised Expo ณ จังหวัดภูเก็ต ภายใต้ชื่องาน EXPO 2028 – Phuket, Thailand โดยครม.เคยมีมติเมื่อวันที่ 16 พฤศจิกายน 2564 อนุมัติในหลักการให้ไทยเสนอตัวเป็นเจ้าภาพจัดงาน EXPO 2028 – Phuket, Thailand และนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้ลงนามในหนังสือเสนอตัวเป็นเจ้าภาพเรียบร้อยแล้วเมื่อวันที่ 14 ธันวาคม 2564
อย่างไรก็ตาม ทางองค์การนิทรรศการนานาชาติ(Bureau of International Expositions : BIE) มีข้อกำหนดว่า การเสนอตัวเป็นเจ้าภาพจำเป็นต้องได้รับความเห็นชอบกรอบงบประมาณก่อนการยื่นเสนอตัวอย่างเป็นทางการ โดยสำนักงานส่งเสริมการจัดประชุมและนิทรรศการ(องค์การมหาชน) หรือ สสปน. ในฐานะผู้ประสานงานหลัก ได้ดำเนินการร่วมกับกระทรวงการต่างประเทศและกระทรวงสาธารณสุข เพื่อประสานขอให้เอกอัครราชทูตไทย ณ กรุงปารีส เป็นผู้แทนไทยในการยื่นหนังสือเสนอตัวเป็นเจ้าภาพจัดงานอย่างเป็นทางการ และมีกำหนดจะยื่นหนังสือดังกล่าวต่อผู้แทนระดับสูงของBIE ในวันที่ 7 มกราคม 2565 ณ กรุงปารีส ประเทศฝรั่งเศส จึงจำเป็นต้องเสนอครม.อนุมัติกรอบวงเงินงบประมาณในการจัดงานครั้งนี้ก่อน
---------------------------
วันศุกร์ที่ 1 กรกฎาคม 2565
รองปลัดฯ ดีอีเอส บรรยายพิเศษ เรื่อง “กฎหมายคุ้มครองข้อมูลส่วนบุคคลกับศาลปกครอง”
รองปลัดฯ ดีอีเอส บรรยายพิเศษ เรื่อง “กฎหมายคุ้มครองข้อมูลส่วนบุคคลกับศาลปกครอง”
เมื่อวันที่ 1 กรกฎาคม 2565 ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ทำหน้าที่ เลขาธิการคณะกรรมการคุ้มครองข้อมูลส่วนบุคคล และ อจ. ไพบูลย์ อมรภิญโญเกียรติ ที่ปรึกษา เลขาธิการฯ บรรยายพิเศษ เรื่องกฎหมายคุ้มครองข้อมูลส่วนบุคคลกับศาลปกครอง” ผ่านสื่ออิเล็กทรอนิกส์ ทั้งนี้เพื่อเสริมสร้างความรู้ความเข้าใจเกี่ยวกับหลักเกณฑ์และสาระสำคัญของ พ.ร.บ. คุ้มครองข้อมูลส่วนบุคคลฯ รวมทั้งแนวทางปฏิบัติเพื่อให้เป็นไปตามข้อกำหนดในกฎหมาย และผลกระทบที่มีต่อศาลปกครองและสำนักงานศาลปกครอง มีขอบเขตเนื้อหา ประกอบด้วย หลักการของ พ.ร.บ.ข้อมูลส่วนบุคคลฯ ประเภทของข้อมูล เหตุผลในการคุ้มครองข้อมูลส่วนบุคคล ขอบเขตการบังคับใช้ ผลกระทบต่อองค์กรศาล แนวทางการดำเนินงานให้สอดคล้องกับกฎหมายและกรณีศึกษาการละเมิดข้อมูลส่วนบุคคล โดยรองปลัดกระทรวงดิจิทัลฯ แลกเปลี่ยนข้อคิดเห็นและตอบข้อซักถาม ระหว่างการบรรยายพิเศษ
**************************
วันศุกร์ที่ 8 เมษายน 2565
“สคร. จัดเก็บเงินนำส่งรายได้แผ่นดินสะสม ณ สิ้นไตรมาส 2 ปีงบประมาณ 2565 จำนวน 66,372 ล้านบาท คิดเป็นร้อยละ 46 ของเป้าหมายทั้งปี”
ณ สิ้นไตรมาส 2 ปีงบประมาณ 2565 (1 ตุลาคม 2564 - 31 มีนาคม 2565) สคร. จัดเก็บเงินนำส่งรายได้แผ่นดิน จากรัฐวิสาหกิจและกิจการที่กระทรวงการคลังถือหุ้นต่ำกว่าร้อยละ 50 (กิจการฯ) รวมทั้งสิ้นจำนวน 66,372 ล้านบาท สูงกว่าประมาณการสะสมจำนวน 8,521 ล้านบาท
นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยว่า ณ สิ้นไตรมาส 2 ปีงบประมาณ 2565 (1 ตุลาคม 2564 - 31 มีนาคม 2565) สคร. จัดเก็บเงินนำส่งรายได้แผ่นดิน จากรัฐวิสาหกิจและกิจการที่กระทรวงการคลังถือหุ้นต่ำกว่าร้อยละ 50 (กิจการฯ) รวมทั้งสิ้นจำนวน 66,372 ล้านบาท สูงกว่าประมาณการสะสมจำนวน 8,521 ล้านบาท หรือคิดเป็นร้อยละ 46 ของเป้าหมายการจัดเก็บในปีงบประมาณ 2565 จำนวน 142,800 ล้านบาท โดยเงินนำส่งรายได้แผ่นดินส่วนใหญ่มาจากสำนักงานสลากกินแบ่งรัฐบาล บริษัท ปตท. จำกัด (มหาชน) การไฟฟ้าฝ่ายผลิตแห่งประเทศไทย และธนาคารออมสิน โดยรัฐวิสาหกิจที่นำส่งรายได้แผ่นดินสะสมสูงสุด 10 อันดับแรก
ณ สิ้นไตรมาส 2 ปีงบประมาณ 2565 มีดังนี้
หน่วย : ล้านบาท
ลำดับที่   รัฐวิสาหกิจ   เงินนำส่งรายได้แผ่นดิน
1  สำนักงานสลากกินแบ่งรัฐบาล    23,644
2  บริษัท ปตท. จำกัด (มหาชน)    17,519
3  การไฟฟ้าฝ่ายผลิตแห่งประเทศไทย   6,419
4  ธนาคารออมสิน      5,313
5  การท่าเรือแห่งประเทศไทย     2,610
6  การไฟฟ้านครหลวง      2,587
7  ธนาคารอาคารสงเคราะห์     2,374
8  การทางพิเศษแห่งประเทศไทย     1,400
9  การไฟฟ้าส่วนภูมิภาค      1,345
10  การประปาส่วนภูมิภาค     746
11  อื่นๆ และกิจการฯ      2,415
รวม       66,372
หมายเหตุ : ข้อมูลเงินนำส่งรายได้แผ่นดินของรัฐวิสาหกิจที่กระทรวงการคลัง โดย สคร. จัดเก็บ ไม่รวมเงินนำส่งรัฐประเภทอื่น เช่น ภาษีหรือค่าธรรมเนียมอื่นๆ
สำหรับในปีงบประมาณ 2565 จะเป็นการจัดเก็บเงินนำส่งรายได้แผ่นดินจากผลประกอบการในปี 2564 ของรัฐวิสาหกิจ จึงมีความเป็นไปได้ที่ผลประกอบการในช่วงครึ่งปีหลังของปี 2564 ของรัฐวิสาหกิจอาจยังคงได้รับผลกระทบจากสถานการณ์การแพร่ระบาดของโควิด - 19 ในระลอกที่ผ่านมา ซึ่ง สคร. จะได้มีการติดตามผลการดำเนินงานของรัฐวิสาหกิจอย่างใกล้ชิด โดยจะพิจารณาประกอบกับมาตรการของภาครัฐที่รัฐวิสาหกิจจะต้องเข้าไปดำเนินการเพื่อช่วยเหลือประชาชนและการลงทุนของรัฐวิสาหกิจ เพื่อให้การกำกับติดตามการนำส่งเงินรายได้แผ่นดินของรัฐวิสาหกิจเป็นไปอย่างมีประสิทธิภาพ สามารถสร้างเสถียรภาพทางการคลังได้อย่างยั่งยืน
วันอังคารที่ 9 สิงหาคม 2565
ครม. อนุมัติงบ 4,019 ลบ. บริหารจัดการน้ำ ปี 65 - กักเก็บน้ำฤดูแล้ง ปี 65/66 มีพื้นที่รับประโยชน์กว่า 3 หมื่นไร่
.....
ที่ประชุม ครม. (9 ส.ค. 65) อนุมัติงบกลางวงเงิน 4,019.80 ล้านบาท เพื่อให้กระทรวงกลาโหม กระทรวงการอุดมศึกษา วิทยาศาสตร์ฯ กระทรวงเกษตรฯ กระทรวงทรัพยากรธรรมชาติฯ และกระทรวงมหาดไทย นำไปเป็นค่าใช้จ่ายดำเนินโครงการเพิ่มประสิทธิภาพการบริหารจัดการทรัพยากรน้ำในช่วงฤดูฝน ปี 65 และการกักเก็บน้ำเพื่อฤดูแล้งปี 65/66 จำนวน 1,361 รายการ
.
สำหรับพื้นที่เป้าหมายนั้น จะเป็นพื้นที่เสี่ยงเกิดอุทกภัย/ภัยแล้ง ตามที่ สทนช. และหน่วยงานที่เกี่ยวข้องกำหนด รวมถึงพื้นที่เสี่ยงที่มีความจำเป็นต้องดำเนินการแก้ไข บรรเทาปัญหาอุทกภัยและภัยแล้งโดยเร่งด่วน
.
ทั้งนี้ สทนช. ประเมินว่าเมื่อดำเนินการแล้วเสร็จ จะมีพื้นที่ได้รับประโยชน์ 35,723 ไร่ เพิ่มปริมาณน้ำได้ราว 34.02 ล้าน ลบ.ม. มีประชาชนได้รับประโยชน์ 36,735 ครัวเรือน และยังช่วยกำจัดผักตบชวาและวัชพืชน้ำได้ถึง 4.74 ล้านตัน นอกจากนี้ยังเป็นการเพิ่มการลงทุนภาครัฐ ซึ่งจะช่วยกระตุ้นการซื้อวัสดุและจ้างแรงงานคนในท้องถิ่นอีกด้วย
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 12 พฤษภาคม 2565
เปิดผลงานป้องกันและปราบปรามการค้ามนุษย์ของไทย พร้อมดันไทยสู่ "เทียร์ 2" ในปี 65
.....
พล.อ.ประวิตร วงษ์สุวรรณ รองนายกรัฐมนตรี เป็นประธานเปิดการประชุมชี้แจงแผนปฏิบัติการว่าด้วยกลไกการส่งต่อระดับชาติ การบริหารจัดการคดี และการช่วยเหลือคุ้มครองผู้เสียหายจากการค้ามนุษย์ และการบังคับใช้แรงงานหรือบริการ พ.ศ. 2565 พร้อมแถลงผลการดำเนินงานป้องกันและปราบปรามการค้ามนุษย์ของไทย
.
ที่ผ่านมา รัฐบาลเร่งแก้ไขปัญหาการค้ามนุษย์อย่างจริงจัง เพื่อให้เกิดผลเป็นรูปธรรมอย่างยั่งยืน ซึ่งการประกาศใช้แผนปฏิบัติการฯ จะเป็นการกำหนดวิธีและขั้นตอนปฏิบัติที่ชัดเจนให้ผู้ปฏิบัติทำงานได้อย่างรวดเร็ว มีประสิทธิภาพ สู่การยกระดับมาตรฐานการป้องกันและปราบปรามการค้ามนุษย์ตามหลักสิทธิมนุษยชน ให้มีมาตรฐานเป็นที่ยอมรับในระดับสากลต่อไป
.
และเมื่อพิจารณาจากผลการดำเนินงานที่ผ่านมา จะเห็นได้ว่ารัฐบาลให้ความสำคัญกับการป้องกันและปราบปรามการค้ามนุษย์มาโดยตลอด ดังนั้น ประเทศไทยจึงสมควรได้รับการเลื่อนระดับสู่เทียร์ 2 ในปีนี้
.
อ่านเพิ่มเติม คลิก https://www.thaigov.go.th/news/contents/details/54462
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันจันทร์ที่ 11 เมษายน 2565
ครม. อนุมัติโครงการยกระดับเศรษฐกิจฐานรากระดับจังหวัดด้วยวิทยาศาสตร์ เทคโนโลยี และนวัตกรรม สร้างรายได้ 60 ลบ./ปี
.....
ที่ประชุม ครม. อนุมัติโครงการยกระดับเศรษฐกิจฐานรากระดับจังหวัดด้วยวิทยาศาสตร์ เทคโนโลยี และนวัตกรรม กรอบวงเงิน 35.69 ล้านบาท ตั้งเป้าถ่ายทอดเทคโนโลยีสู่ภูมิภาค ก่อให้เกิดการลงทุนของเกษตรกร - ผู้ประกอบการแปรรูปสินค้าเกษตรเป็นผลิตภัณฑ์นวัตกรรม สร้างรายได้ให้ประชาชนในระดับภูมิภาคและท้องถิ่นราว 60 ล้านบาท/ปี และเกิดผลิตภัณฑ์แปรรูปสินค้าเกษตรมูลค่าเพิ่ม 40 ล้านบาท/ปี
.
กลุ่มเป้าหมาย คือ เกษตรกร 4,250 ราย ใน 8 จังหวัด ได้แก่ จันทบุรี ชุมพร ปทุมธานี พังงา เพชรบูรณ์ สกลนคร สมุทรสงคราม และอุดรธานี เริ่มดำเนินการ มี.ค. - ธ.ค. 65 ด้วย 2 กิจกรรมหลัก ได้แก่ 1) การปรับปรุงกระบวนการผลิตให้มีประสิทธิภาพยิ่งขึ้น และ 2) การส่งเสริมการจัดทำสารสกัดเพิ่มมูลค่า ซึ่งจะปรับตามวัตถุดิบ ความพร้อมของบุคลากรและพื้นที่ดำเนินโครงการ
#ไทยคู่ฟ้า#ร่วมต้านโควิด19
-------------------
วันศุกร์ที่ 13 สิงหาคม 2564
พม. จับมือ DES และ ปณ. ไทย ส่ง “ถุงกำลังใจ สู้โควิด-19” ช่วยผู้ป่วยติดเตียง ทั่วกทม.
....
กระทรวงการพัฒนาสังคมและความมั่นคงของมนุษย์ ร่วมกับกระทรวงดิจิทัลเพื่อเศรษฐกิจและสังคม และไปรษณีย์ไทย เร่งจัดส่ง “ถุงกำลังใจ สู้โควิด-19” แก่ผู้ป่วยติดเตียงในพื้นที่ กทม. จำนวน 6,796 ชุด
.
โดยถุงกำลังใจ จะบรรจุเครื่องอุปโภคบริโภค ยาและเวชภัณฑ์ที่จำเป็น เพื่อบรรเทาความเดือดร้อนแก่ผู้ป่วยติดเตียงที่ได้รับผลกระทบจากโควิด-19
.
กลุ่มเปราะบางที่ประสบปัญหา ต้องการความช่วยเหลือ ติดต่อสายด่วน พม. 1300 หรือสายด่วนคนพิการ 1479
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 10 มกราคม 2565
พณ. เปิดจุด “ขายหมูราคาถูก” 667 จุดทั่วประเทศ 150 บาท/กก. ถึงสิ้น ม.ค. 65
.....
กระทรวงพาณิชย์จัดโครงการ "พาณิชย์ลดราคา! ช่วยประชาชน" เปิดจุด “ขายหมูเนื้อแดง” ครั้งที่ 2 ในราคา 150 บาท/กก. เพื่อบรรเทาภาระค่าครองชีพ รวม 667 แห่งทั่วประเทศ สำหรับในพื้นที่ กทม. มี 116 แห่ง ได้แก่ รถโมบายเคลื่อนที่ไปตามพื้นที่ต่าง ๆ จำนวน 50 คัน ตั้งจุดบริการ 50 แห่ง และสมาคมอีก 16 แห่ง
.
ส่วนในต่างจังหวัด มีทั้งสิ้น 551 แห่ง โดยสำนักงานพาณิชย์จังหวัดได้ประสานกับตลาดหรือสถานที่จัดจุดจำหน่ายให้แก่ประชาชน ตั้งแต่วันนี้ - 31 ม.ค. 65
.
ผู้สนใจตรวจสอบสถานที่จำหน่ายในแต่ละจังหวัดได้ที่https://www.dit.go.th/Content.aspx?m=8&c=36749
#ไทยคู่ฟ้า#ร่วมต้านโควิด19
-------------------
วันพุธที่ 6 ตุลาคม 2564
นรม.มอบ รมต.อนุชา นำความห่วงใย ลงพื้นที่ ช่วยเหลือ ให้กำลังใจชาวชัยนาท
นรม.มอบ รมต.อนุชา นำความห่วงใย ลงพื้นที่ ช่วยเหลือ ให้กำลังใจชาวชัยนาท
วันนี้ (6 ตุลาคม 2564) นายอนุชา นาคาศัย รัฐมนตรีประจำสำนักนายกรัฐมนตรีลงพื้นทึ่ตรวจติดตามสถานการณ์ปัญหาอุทกภัย พร้อมมอบถุงยังชีพ จำนวน 6,500 ชุด เพื่อส่งมอบความห่วงใยจากรัฐบาลถึงประชาชนผู้ประสบปัญหาอุทกภัยในพื้นที่จังหวัดชัยนาท
รัฐมนตรีประจำสำนักนายกรัฐมนตรีกล่าวว่า ในช่วงเวลาที่ผ่านมา มีหลายพื้นที่ประสบปัญหาอุทกภัย พื้นที่จังหวัดชัยนาทเป็นอีกหนึ่งพื้นที่ที่ประสบปัญหาน้ำท่วม ซึ่งได้รับผลกระทบจากการระบายน้ำเขื่อนเจ้าพระยา รัฐบาลมีหน้าที่ดูแลทุกข์สุข รวมถึงความเป็นอยู่ของประชาชนทั่วทุกพื้นที่ในประเทศไทย ตนเองในฐานะคนจังหวัดชัยนาทขอเป็นตัวแทนนายกรัฐมนตรีและรัฐบาลนำความห่วงใยและกำลังใจมามอบให้ชาวชัยนาท ขอให้ทุกคนอดทน ยิ้มสู้กับปัญหา
รัฐมนตรีประจำสำนักนายกรัฐมนตรีฝากให้พี่น้องประชาชนดูแลสุขภาพให้แข็งแรง ขอให้ระมัดระวังโรคที่มากับน้ำ โดยเฉพาะการแพร่ระบาดของโรคโควิด-19 ขอให้ทุกคนยังปฎิบัติตามมาตรการป้องกันอย่างเคร่งครัด นายกรัฐมนตรีและรัฐบาลเข้าใจถึงความเดือดร้อนของประชาชน ตลอดเวลาที่ผ่านมาไม่ได้นิ่งนอนใจพยายามแก้ไขปัญหาอย่างเต็มที่ ขอให้ทุกคนให้ความร่วมมือช่วยแก้ไขปัญหาไปด้วยกัน คนไทยถ้าร่วมมือกันไม่ว่าปัญหาจะหนักแค่ไหนเราก็สามารถก้าวผ่านปัญหามาได้ทุกครั้งด้วยความรักและความสามัคคี
..................................................
วันจันทร์ที่ 9 พฤษภาคม 2565
รฟม. กำชับ โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ผู้รับจ้างขุดลอกท่อระบายน้ำและลำรางในแนวก่อสร้างรถไฟฟ้า
เพื่อเพิ่มประสิทธิภาพการระบายน้ำ และเตรียมพร้อมรับมือช่วงพายุฤดูร้อน
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมในฐานะหน่วยงานที่รับผิดชอบดำเนินการก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ได้ติดตามเฝ้าระวังพื้นที่ก่อสร้างรถไฟฟ้าตลอดแนวถนนรามคำแหงในช่วงฤดูฝน โดยกำชับให้ผู้รับจ้างก่อสร้างงานโยธาทุกสัญญา ดำเนินการลอกท่อระบายน้ำและลำรางสาธารณะในแนวก่อสร้างรถไฟฟ้า เพื่อเตรียมพร้อมรับมือช่วงพายุ ฤดูร้อนและเพิ่มประสิทธิภาพการระบายน้ำให้ดีมากยิ่งขึ้น โดย บริษัท อิตาเลียนไทย ดีเวล๊อปเมนต์ จำกัด (มหาชน) ผู้รับจ้างก่อสร้างงานโยธาอุโมงค์ทางวิ่งและสถานีใต้ดิน สัญญาที่ 3 ช่วงหัวหมาก - คลองบ้านม้า ได้ดำเนินการลอกท่อระบายน้ำถนนรามคำแหง บริเวณพื้นที่ก่อสร้างสถานีแยกลำสาลี สถานีศรีบูรพา และสถานีคลองบ้านม้า เพื่อป้องกันเศษวัสดุ อุดตันในแนวก่อสร้างรถไฟฟ้า และบรรเทาปัญหาน้ำท่วมขังบนถนนรามคำแหง
ทั้งนี้ รฟม. ได้เน้นย้ำให้ที่ปรึกษาโครงการ กำกับดูแลให้ผู้รับจ้าง ลอกท่อระบายน้ำตามแนวก่อสร้างรถไฟฟ้า อย่างต่อเนื่องทุก ๆ 3 เดือน เพื่อเตรียมพร้อมหากกรณีเกิดฝนตกในพื้นที่ พร้อมจัดเตรียมเจ้าหน้าที่และเครื่องสูบน้ำ เพื่อช่วยเหลือและอำนวยความสะดวกให้แก่ประชาชน ตามนโยบายด้านความรับผิดชอบต่อสังคมในการให้ความสำคัญแก่ประชาชนและชุมชนตามแนวสายทางโครงการรถไฟฟ้าซึ่งอาจจะได้รับผลกระทบจากการดำเนินงานก่อสร้างโครงการฯ ติดตามข้อมูลข่าวสารโครงการรถไฟฟ้าสายสีส้ม ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : OrangeLine
วันศุกร์ที่ 12 พฤศจิกายน 2564
ศบค. ลดพื้นที่สีแดงเข้มเหลือ 6 จว. - ปิดสถานบันเทิง ผับ บาร์ ถึง 15 ม.ค. 65
....
ที่ประชุม ศบค. วันนี้ (12 พ.ย.) เห็นชอบการปรับระดับพื้นที่สถานการณ์ทั่วราชอาณาจักร โดยลดจำนวนพื้นที่ควบคุมสูงสุดและเข้มงวด (สีแดงเข้ม) เหลือ 6 จังหวัด ได้แก่ จ.ตาก นครศรีธรรมราช นราธิวาส ปัตตานี ยะลา และสงขลา/ พื้นที่ควบคุมสูงสุด 39 จังหวัด/ พื้นที่ควบคุม 23 จังหวัด/ พื้นที่เฝ้าระวังสูง 5 จังหวัด/ พื้นที่สีฟ้า 4 จังหวัด
.
สำหรับสถานบันเทิง ผับ บาร์ คาราโอเกะ ยังคงปิดให้บริการจนถึงวันที่ 15 ม.ค. 65 เพื่อเตรียมการและประเมินสถานการณ์การระบาด และความครอบคลุมการได้รับวัคซีน
.
รวมถึงเห็นชอบแนวทางการนำแรงงานต่างด้าวเข้ามาทำงานในประเทศ พร้อมเดินหน้าโครงการ Factory Sandbox โดยขยายจาก 4 จังหวัด เป็น 11 จังหวัด และปรับลดหลักเกณฑ์ขนาดสถานประกอบการ จาก 500 คน เป็น 100 คน เพื่อให้ครอบคลุมมากที่สุด
.
อ่านเพิ่มเติม คลิกhttps://www.thaigov.go.th/news/contents/details/48146
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 15 กรกฎาคม 2564
กอช. ร่วมกับ สพฐ. ชวนเยาวชนนักพูด ส่งผลงานเข้าประกวดสุนทรพจน์ “ออมกับ กอช. เพื่อความมั่นคงในอนาคต” ชิงทุนการศึกษารางวัลรวมกว่า 30,000 บาท
กองทุนการออมแห่งชาติ (กอช.) ร่วมกับ สนง.คณะกรรมการการศึกษาขั้นพื้นฐาน (สพฐ.) จัดกิจกรรมประกวดสุนทรพจน์ หัวข้อ “ออมกับ กอช. เพื่อความมั่นคงในอนาคต” ในเขตพื้นที่กรุงเทพมหานครและปริมณฑล เพื่อชิงทุนการศึกษารางวัลรวมกว่า 30,000 บาท พร้อมใบประกาศเกียรติคุณ
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กองทุนการออมแห่งชาติ (กอช.) ร่วมกับ สำนักคณะกรรมการการศึกษาขั้นพื้นฐาน (สพฐ.) จัดกิจกรรมประกวดสุนทรพจน์ หัวข้อ “ออมกับ กอช. เพื่อความมั่นคงในอนาคต” ในเขตพื้นที่กรุงเทพมหานครและปริมณฑล เพื่อชิงทุนการศึกษารางวัลรวมกว่า 30,000 บาท โดยรางวัลชนะเลิศจะได้รับใบประกาศเกียรติคุณจากรัฐมนตรีว่าการกระทรวงศึกษาธิการ เพื่อส่งเสริมให้นักเรียนที่กำลังศึกษาอยู่ชั้นมัธยมศึกษาตอนปลาย หรือเทียบเท่า อายุ 15 ปีขึ้นไป ได้เข้าใจการวางแผนการออมเงินในอนาคตตั้งแต่ในวัยเรียน และเห็นถึงประโยชน์ระยะยาวของการออมเงินเป็นสิ่งสำคัญ พร้อมส่งเสริมการใช้ภาษาไทยคุณค่าการสื่อสาร และร่วมกันอนุรักษ์เอกลักษณ์ทางวัฒนธรรมอันล้ำค่าของชาติให้คงอยู่ตลอดไป
สำหรับผู้ที่สนใจสามรถส่งผลงานเข้าประกวดได้คนละ 1 ผลงาน โดยจะต้องเป็นสมาชิก กอช. ซึ่งผู้เข้าประกวดจะต้องส่งคลิปวิดีโอการกล่าวสุนทรพจน์ ความยาวไม่น้อยกว่า 5 นาที พร้อมบทสุนทรพจน์ ความยาวไม่เกิน ๒ หน้าขนาด A4 ทั้งนี้ผู้เข้าร่วมประกวดสามารถส่งใบสมัคร พร้อมผลงานคลิปวิดีโอและบทสุนทรพจน์ ทางอีเมลล์ nsfspeech@nsf.or.th ได้ตั้งแต่วันนี้ ถึงวันที่ 31 สิงหาคม 2564 ผลงานที่ส่งเข้าประกวดทุกชิ้นจะได้รับใบประกาศเกียรติคุณ และสถาบันการศึกษาที่มีผลงานส่งเข้าประกวดจะได้รับใบประกาศเกียรติคุณด้วย ศึกษารายละเอียดการสมัครเพิ่มเติมได้ที่เว็บไซต์ กอช. “www.nsf.or.th” สอบถามข้อมูลเพิ่มเติม โทร. 02-049-9000
“คุณออม รัฐช่วยออม คุณได้บำนาญ”
วันพฤหัสบดีที่ 25 สิงหาคม 2565
ธอส. ลงใต้คัดโปรเด็ดสินเชื่อบ้าน ดอกเบี้ยคงที่ปีแรก  2.60% ต่อปี ที่งาน “Thailand Smart Money สุราษฎร์ธานี ครั้งที่ 8”
ธอส. เข้าร่วมงาน “Thailand Smart Money สุราษฎร์ธานี ครั้งที่ 8” โดยนำผลิตภัณฑ์ทางการเงินโปรโมชั่นสุดพิเศษมอบให้แก่ลูกค้าประชาชน ระหว่างวันที่ 26-28 สิงหาคม 2565 ณ ศูนย์การค้าเซ็นทรัลพลาซา สุราษฎร์ธานี
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการเพิ่มโอกาสให้ประชาชนในจังหวัดสุราษฎร์ธานีและจังหวัดใกล้เคียงได้มีที่อยู่อาศัยเป็นของตนเอง ธอส. จึงได้เข้าร่วมงาน “Thailand Smart Money สุราษฎร์ธานี ครั้งที่ 8” โดยนำผลิตภัณฑ์ทางการเงินโปรโมชั่นสุดพิเศษมอบให้แก่ลูกค้าประชาชน นำโดย 1.สินเชื่อบ้านอัตราดอกเบี้ยพิเศษ ปีที่ 1 เท่ากับ MRR-3.55% ต่อปี (ปัจจุบันเท่ากับ 2.60%) อัตราดอกเบี้ยเฉลี่ย 3 ปีแรกเพียง 2.917% (อัตราดอกเบี้ย MRR ธอส. ปัจจุบันเท่ากับ 6.150% ต่อปี) ผ่อนชำระนานสูงสุดถึง 40 ปี ให้กู้ครอบคลุมวัตถุประสงค์การกู้หลัก อาทิ ซื้อ ปลูกสร้าง ต่อเติม ซ่อมแซม ไถ่ถอนจำนองจากสถาบันการเงินอื่น (รีไฟแนนซ์) สำหรับที่อยู่อาศัยที่นำมาเป็นหลักประกันการกู้ในจังหวัดสุราษฎร์ธานี ภูเก็ต พังงา กระบี่ นครศรีธรรมราช ตรัง สตูล พัทลุง สงขลา ยะลา ปัตตานี และนราธิวาส จองสิทธิ์ภายในงานระหว่างวันที่ 26-28 สิงหาคม 2565 ยื่นคำขอกู้ตั้งแต่วันที่ 26 สิงหาคม -30 กันยายน 2565 อนุมัติและทำนิติกรรมภายในวันที่ 31 ตุลาคม 2565 ลูกค้าสินเชื่อที่ทำนิติกรรมภายในเวลาที่ธนาคารกำหนดและมีวงเงินทำนิติกรรมสูงสุด 15 อันดับแรก รับของสมนาคุณฟรี!! อาทิ เครื่องทำน้ำแข็งอัตโนมัติ ชุดหม้อนึ่งอาหารไฟฟ้า Gift Voucher มูลค่า 500 บาท จาก Index Living Mall และเครื่องชงกาแฟแบบหยด จาก Verasu 2.สลากออมทรัพย์ ธอส. ผลตอบแทนดี โอกาสถูกรางวัลสูง นำโดย ชุดขาลเพิ่มพูน หน่วยละ 1,000 บาท ผลตอบแทนหน้าสลาก 0.30% ต่อปี และมีโอกาสรับผลตอบแทนผันแปร 0.70% ต่อปี รวมรับผลตอบแทนสูงสุด 1% ต่อปี (เงื่อนไขเป็นไปตามที่ธนาคารกำหนด) พร้อมโอกาสลุ้นรางวัลที่ 1 มูลค่ารางวัลละ 2 ล้านบาท จองสิทธิ์ระหว่างวันที่ 26-28 สิงหาคม 2565 ซื้อสลากในวันที่ 26 สิงหาคม – 4 กันยายน 2565 (ณ สาขาที่ธนาคารกำหนด) พิเศษสำหรับผู้ที่ซื้อสลากตามระยะเวลาและวงเงินที่ธนาคารกำหนด รับฟรี!! กล่องใส่อาหารจาก Verasu หรือชุดรับกระเป๋าพับอเนกประสงค์ (หรือจนกว่าของสมนาคุณจะหมด)
3.บ้านมือสอง ธอส. คุณภาพดี ทำเลเด่นในจังหวัดสุราษฎร์ธานี และจังหวัดใกล้เคียงกว่า 500 รายการ จำหน่ายพร้อมส่วนลดสูงสุด 40% จากราคาปกติ ราคาต่ำสุดเพียง 390,000 บาท ได้แก่ ทรัพย์ประเภทบ้านเดี่ยว 1 ชั้น ขนาดเนื้อที่ 69 ตารางวา ใน อ.เวียงสระ จ.สุราษฏร์ธานี พร้อมสินเชื่ออัตราดอกเบี้ย 0% ต่อปี นานสูงสุดถึง 24 เดือน ทั้งนี้ ลูกค้าที่สนใจผลิตภัณฑ์ของธนาคารสามารถจองสิทธิ์ใช้บริการและขอรับคำปรึกษาจากเจ้าหน้าที่ของ ธอส.ได้ที่งาน “Thailand Smart Money สุราษฎร์ธานี ครั้งที่ 8” ระหว่างวันที่ 26-28 สิงหาคม 2565 ณ ศูนย์การค้าเซ็นทรัลพลาซา สุราษฎร์ธานี สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL และ www.ghbank.co.th